Aktyor Furqat Fayziyev uch marta oila qurib, ikki marta ajrashgani sababi haqida (video)

Aktyor va rejissor Furqat Fayziyev “Daryo” internet-nashriga eksklyuziv intervyu berdi. Intervyuni “Daryo” muxbiri Feruz Muhammad tashkillashtirdi.

Furqat Fayziyev suhbat davomida turmushidan ajrashish sabablariga to‘xtalib o‘tdi.

Avval ham turmush qurganman, bu uchinchi turmushim. Bu mavzuda u Furqatdan, avvalgi, yosh Furqatdan so‘raganingizda balki hayotidan qanaqadir voqealarni, sabablarni aytib berarmidi. Hozirgi Furqatdan so‘raganingizda yosh edim, yoshlik, beboshlik deyishadi-ku.
Chunki turmush bu “oh muhabbat, voy-dod, o‘laman sattor”, degani emas. Turmush bu — mehnat, ikki tomondan qilinishi kerak bo‘lgan mehnat, sababi qars ikki qo‘ldan chiqadi. Kerak bo‘lsa chiroyli turmush qurish uchun er va xotin 24 soat mehnat qilishi kerak. Bu hozirgi fikrim.
Vaqt o‘tgani sari insonning fikrlashi ham yoshiga qarab o‘zgarib boraveradi. Aniq bilamanki, agarda mening turmush o‘rtog‘im o‘ziga yarasha hayot, qiyinchilik ko‘rmaganida balki hozir yashab ketmagan bo‘lardik. Menimcha shunaqa, chunki hozir 53 yoshdaman, bu yoshimda 20 yoshlik yigitning fikrlashi men uchun juda mayda bo‘lib tuyuladi.
Furqat Fayziyev, aktyor, rejissor